Príloha 4

Summit o koordinácii pomoci (Jakarta, 6.1.2005)
Doplnková informácia

	Na summite sa zúčastnili predstavitelia 26 krajín a medzinárodných organizácií.
Európska únia zvýšila sľúbenú finančnú pomoc pre oblasti postihnuté zemetrasením a následnými ničivými vlnami tsunami o 350 miliónov eur (približne 461 USD). Na summite o koordinácii humanitárnej pomoci to vo štvrtok v indonézskej Jakarte uviedol prezident Európskej komisie (EK) José Manuel Barroso. Zvýšenie finančnej pomoci, ktoré navrhla EK, musí ešte schváliť Európsky parlament. Celková finančná pomoc EÚ by tak mala predstavovať takmer 2 miliardy USD.
	Generálny tajomník OSN Kofi Annan účastníkov summitu požiadal o finančný obnos vo výške 977 miliónov USD na pomoc postihnutým oblastiam v réžii OSN. "Je to najväčšie prírodné nešťastie, s ktorým sa OSN v priebehu svojej 60-ročnej existencie stretla," uviedol Annan.
	V rámci humanitárnej pomoci OSN by malo ísť 
-	229 mil. USD na potraviny, 
-	222 mil. na prístrešky, 
-	122 mil. na zdravotnú starostlivosť 
-	61 mil. na dodávky pitnej vody a čistenie tej nakazenej. 
	Túto finančnú pomoc potrebuje OSN okamžite a čerpať ju bude v priebehu najbližších šiestich mesiacov, oznámil Annan. Organizácia potrebuje podľa neho aj pomoc vo forme poskytnutia materiálov a ľudských zdrojov.
	
Krajiny medzinárodného spoločenstva prisľúbili na pomoc oblastiam postihnutým tsunami poskytnúť spolu niekoľko miliárd USD. Pomoc bude smerovať 11-tim štátom, ktoré tsunami zasiahli. Účastníci summitu rokovali aj o 
-	koordinácii záchranných prác a humanitárnych akcií 
-	možnosti vybudovať varovný systém pred tsunami, aký už existuje v Tichom oceáne
-	koordinácii procesu obnovy 
-	možnosti odložiť/odpustiť dlhy pre zasiahnuté krajiny (Parížsky klub)

Francúzsko a Belgicko navrhuje vytvorenie novej európskej jednotky, ktorú by bolo možné rýchlo nasadiť na miesta rôznych katastrof. Takáto jednotka by mohla pozostávať z expertov, lekárov, sestričiek, vojenského personálu a humanitárnych pracovníkov.
      
Túto myšlienku podporuje komisárka pre vonkajšie vzťahy Benita Ferrerová-Waldnerová a dnes ju na summite ázijských krajín v Jakarte potvrdil predseda Európskej komisie José Manuel Barroso.
      
      Predseda Európskej komisie J. M. Barroso tiež oznámil dodatočnú pomoc zo strany EÚ vo výške 450 miliónov eur, čím jej celková výška dosiahne 1,5 miliardy eur. Asi dve tretiny tvoria príspevky členských štátov, jednu tretinu poskytne EK. Pomoc z rozpočtu únie ešte musí schváliť Európsky parlament a vlády členských krajín.